Խուան Կալա

**Խուան Տորես Ռուիս** (, ), առավել հայտնի է որպես **Խուան Կալա** (), կամ պարզապես **Կալա** (), իսպանացի ֆուտբոլիստ,որը խաղացել է կենտրոնական պաշտպանի դիրքում:

## Կարիերա
### Սևիլյա
Կալան «Սևիլյա» ակումբի սան է։ Ֆուտբոլիստի պրոֆեսիոնալ նորամուտը ֆուտբոլում տեղի է ունեցել 2007/2008 մրցաշրջանում Սեգունդայում հանդես եկող պահեստային թիմի կազմում։ 2009 թվականի դեկտեմբերի 9-ին Չեմպիոնների լիգայի 2009/2010 խմբային փուլի «Ռեյնջերսի» դեմ խաղում նորամուտն է նշել առաջին թիմի կազմում։ Ֆուտբոլիստի առաջին հայտնվելը Լա լիգայում տեղի է ունեցել 2010 թվականի փետրվարի 7-ին «Սարագոսայի» դեմ խաղում, որին «Սևիլյան» պարտվել էր 1:2 հաշվով: Այդ նույն մրցաշրջանում երեք խաղում անընդմեջ դարձել է գոլի հեղինակ՝ դրանով իսկ ակումբային ռեկորդ սահմանելով պաշտպանների համար։

2009/2010 մրցաշրջանը վարձավճարով անցկացրել է «Կարտագենայում», որը խաղացել է Իսպանիայի երկրորդ դիվիզիոնում, գոլ խփելով «Բարսելոնա Բ-ի» դեմ առաջին իսկ խաղում։ Հաջորդ մրցաշրջանում մեկ տարով վարձակալել է Աթենքի ԱԵԿ-ը, որը ղեկավարում էր «Սևիլյայի» նախկին մարզիչ Մանոլո Խիմենեսը։ Նրա կազմում անցկացրել է 21 պաշտոնական հանդիպում՝ դառնալով մեկ գոլի հեղինակ։ 2012 թվականի հունվարի վերջին անդալուզական ակումբը ֆուտբոլիստին վերադարձրել է «Յուվենտուս» մեկնած Մարտին Կասերեսին փոխարինելու՝ հունական թիմին վճարելով 60,000 եվրո փոխհատուցում։ 2013/2014 թվականների մրցաշրջանում Կալան «Սևիլյայի» կազմում 8 հանդիպում է անցկացրել Եվրոպայի լիգայում, որն ավարտվել է իսպանական ակումբի հաղթանակով։

### Կարդիֆ Սիթի
2014 թվականի փետրվարի 7-ին 2,5 տարվա պայմանագիր է կնքել ուելսյան «Կարդիֆ Սիթիի» հետ, իսկ արդեն 8 օր անց Անգլիայի գավաթի խաղում կայացել է նորամուտը նոր թիմում։ Այն բանից հետո, երբ ֆուտբոլիստը Թվիթթերում դժգոհությունն է հայտնել, որ ստիպված է մարզվել երիտասարդական թիմի հետ, 2014 թվականի դեկտեմբերի 3-ին պայմանագիրը խզվել է։

### Գրանադա և Խետաֆե
2015 թվականի հունվարին 6 ամսվա պայմանագիր է կնքել իսպանական «Գրանադայի» հետ, սակայն չկարողանալով ամրապնդվել թիմի նոր գլխավոր մարզիչ Խոսե Ռամոն Սանդովալի օրոք, հեռացել է ակումբից։

2015 թվականի հունիսի 25-ին եռամյա պայմանագիր է կնքել Իսպանիայի առաջնությունում հանդես եկող «Խետաֆեի» հետ։ Հունվարի 4-ին Խիխոնի «Սպորտինգի» դեմ խաղում ավելի քան երկու տարվա ընդմիջումից հետո խփել է առաջին գոլը իսպանական լիգայում, ինչով օգնել է  թիմին հաղթանակ տանել։

2016 թվականի օգոստոսի 6-ին մեկ տարվա վարձակալական պայմանագիր է կնքել Մախաչկալայի «Անժիի» հետ՝ պայմանագրի ավարտից հետո խաղացողին գնելու իրավունքով։ Սակայն 7 օր անց Instagram-ի էջում ֆուտբոլիստը հայտնել է, որ ընտանեկան հանգամանքների պատճառով ստիպված է վերադառնալ Իսպանիա։ Ըստ ռուսական ակումբի մամուլի հաղորդագրության՝ վերադարձի պատճառը ֆուտբոլիստի կրտսեր եղբոր ծանր հիվանդությունն էր, և «Անժին» ընդառաջել է ֆուտբոլիստին։

### Խենան Ցզյանե
Չնայած «Խետաֆեի» հետ համագործակցությունը շարունակելու ֆուտբոլիստի մտադրության մասին լուրերին, 2018 թվականի մարտի 1-ին կայացել է տրանսֆերը չինական «Հենան Ցզյանյեի» հետ, որի կազմում անցկացրել է 11 հանդիպում։

### Լաս Պալմաս
2018 թվականի ամռանը վերադարձել է Իսպանիա և հուլիսի 7-ին երկամյա պայմանագիր է կնքել «Լաս Պալմասի» հետ։

## Նվաճումներ
 **«Սևիլյա»**

* Ֆուտբոլի Իսպանիայի գավաթի գավաթակիր՝ 2009/10
* ՈՒԵՖԱ Եվրոպայի լիգայի հաղթող՝ 2013/14

## Ծանոթագրություններ

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Գրանադայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լաս Պալմասի ֆուտբոլիստներ
Կատեգորիա:Խետաֆեի ֆուտբոլիստներ
Կատեգորիա:Կադիսի ֆուտբոլիստներ
Կատեգորիա:Կարդիֆ Սիթիի ֆուտբոլիստներ
Կատեգորիա:Կարտախենայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Ֆուտբոլի պաշտպաններ